# Ramón de Campoamor y Campoosorio

Ramón de Campoamor y Campoosorio (Navia, Astúries, 24 de setembre de 1817 - Madrid, 11 de febrer de 1901) va ser un poeta romàntic asturià.

## Biografia

El seu pare era un modest camperol i la seua mare una rica hisendada del concejo. Va treballar com a criat per a una tia soltera, germana de la seua mare, que li facilità els estudis primaris a un pazo d'esta a Piñera, Navia. Als 9 anys començà l'ensenyament secundari a Puerto de Vega, lloc on passà l'adolescència. Va estudiar filosofia a Santiago de Compostel·la, i lògica i matemàtiques, a Madrid. Als 18 anys es traslladà a Torrejón de Ardoz, província de Madrid, per a ingressar a la Companyia de Jesús.
Poc temps després, abandonà aquesta curta vocació i es matriculà a la universitat madrilenya, a la facultat de medicina, vocació que tampoc li durà molt de temps. A la facultat de medicina, un catedràtic li aconsellà que es dedicara a la literatura, perquè va creure descobrir en el jove una aptitud natural cap a les lletres més que cap a les ciències.
Als 20 anys, el 1838, publicà la primera obra impresa: Una mujer generosa, una comèdia en dos actes que no s'arribà a estrenar al teatre. També, al mateix any, publicà els seus primers versos romàntics al llibre Ternezas y flores.
Al voltant dels anys 1840 s'afilià al Partit Moderat d'acord amb les seus idees polítiques, que consistien en un gran fervor per la reina Isabel II i, en general, cap a la monarquia com a forma d'organització de l'Estat. El 1847 és nomenat governador civil de la província de Castelló i poc més tard d'Alacant, on es casà amb Guillermina o'Gorman, una jove dama d'una família irlandesa acomodada.
El 1850 és elegit per a ocupar un escó al Congrés dels Diputats, i el 1851 és traslladat a València per a ocupar el càrrec de governador fins al 1854. D'aquesta forma, participà activament en la vida pública i política de la nació. Fou escollit novament diputat per Castelló i per Alacant les Corts de 1853, 1857, 1863 i 1864. Després de la restauració borbònica fou escollit novament diputat a les eleccions generals espanyoles de 1876 per Santa Cruz de Tenerife, a les de 1879 pel districte d'Antequera i a les de 1884 per Madrid.
El 1861 és nomenat membre "E majúscula" de la Reial Acadèmia de la Llengua Espanyola. Va ser senador per Múrcia de 1888 a 1890, per Lleó en 1891 i per Ourense en 1896 i en els últims anys de la seua vida i arribà a ser conegut i admirat a Espanya i tot Hispanoamèrica.
L'11 de febrer de 1901 va morir a Madrid a l'edat de 83 anys.

## Obres

* Obras completas (Madrid 1901-1903, 8 vols.)
* Obras poéticas completas, 1949, 1951, 1972.

### Teatre

* Una mujer generosa1838.
* El castillo de Santa María (1838)
* Una mujer generosa
* La fineza del querer
* El hijo de todos
* Guerra a la guerra, 1870.
* El hombre Dios (1871)
* Jorge el guerrillero, sarsuela, escrita amb Navarro
* Moneda falsa
* Cuerdos y locos, 1887
* Dies irae (1873),
* Las penas del purgatorio (1878), escrit amb Fuentes.
* Cómo rezan las solteras,
* El amor o la muerte,
* El confesor confesado.

### Poesia

* Ternezas y flores, versos romàntics, 1838.
* Poesías, 1840
* Ayes del alma, 1842.
* Fábulas originales, 1842.
* Doloras, 1846.
* Poesías y fábulas, 1847.
* El drama universal, 1853. Hi ha edició moderna de 2008.
* Colón 1853.
* El licenciado Torralba, poema en ocho cantos, s. a. (sobre el llegendari Eugenio Torralba)
* Pequeños poemas (1872-1874)
* Los buenos y los sabios: poema en cinco cantos, 1881.
* Humoradas (1886-1888).
* Don Juan: pequeño poema, 1886.
* Los amores de una santa: poema en cartas, 1886.
* Fábulas completas, 1941.

### Filosofia

* Filosofía de las leyes (1846)
* El personalismo, apuntes para una filosofía (1855)
* La metafísica limpia, fija y da esplendor al lenguaje (1862)
* Lo absoluto (1865)
* Poética (1883)
* El ideísmo (1883)
* La originalidad y el plagio
* Sócrates
* La Metafísica y la poesía ante la ciencia moderna
* Sobre el panenteísmo.

### Altres

* Historia crítica de las Cortes reformadoras, 1837.
* Los manuscritos de mi padre: novela original, 1842.
* Polémicas, 1862.
* Discursos parlamentarios
* Polémicas con la democracia
* Cánovas, 1884.
* «Prólogo» a La Mujer, de Severo Catalina del Amo.
* «Prólogo» a las Fábulas d'Antonio Campos y Carreras.
* «Prólogo» a Cosas del Mundo.

## Referències

* ↑ Fitxa del Congrés dels Diputats
* ↑ Fitxa del Senat

## Vegeu també

* Romanticisme: visió general del moviment.

## Enllaços externs

* Biografia i selecció de poemes a Los Poetas
* Obres digitalitzades de Ramón de Campoamor a la Biblioteca Digital Hispánica de la Biblioteca Nacional d'Espanya
* Ramón de Campoamor en la Biblioteca Virtual Miguel de Cervantes